CELEX: 42012Y0908(01)
Language: lt
Date: 1347062400000
Title: Administracinis susitarimas su Europos Taryba dėl trečiųjų šalių naudojimosi Europos emblema

8.9.2012   
            
            
               LT
            
            
               Europos Sąjungos oficialusis leidinys
            
            
               C 271/5
            
         Administracinis susitarimas su Europos Taryba dėl trečiųjų šalių naudojimosi Europos emblema
   2012/C 271/04
   1.   Bendrasis principas
   
   Bet kuris fizinis ar juridinis asmuo (toliau – naudotojas) gali naudoti Europos emblemą ar bet kurią jos dalį laikydamasis toliau nurodytų naudojimo sąlygų.
   2.   Naudojimo sąlygos
   
   Naudoti Europos emblemą ir (arba) bet kurią jos dalį yra leidžiama, neatsižvelgiant į tai, ar ji naudojama ne pelno ar komerciniais tikslais, išskyrus atvejus, kai:
   
               a)
            
            
               ją naudojant sukuriamas neteisingas įspūdis ar prielaida, kad egzistuoja koks nors naudotojo ir Europos Sąjungos institucijų, įstaigų, tarnybų, agentūrų ir organų ar Europos Tarybos ryšys;
            
         
               b)
            
            
               ją naudojant klaidinama visuomenė, kad naudotojas gauna Europos Sąjungos institucijų, įstaigų, tarnybų, agentūrų ir organų ar Europos Tarybos palaikymą, paramą, patvirtinimą ar pritarimą;
            
         
               c)
            
            
               ją naudojant siekiama tikslo ar vykdoma veikla, kurie yra nesuderinami su Europos Sąjungos ar Europos Tarybos tikslais ir principais arba kurie kitu atveju būtų neteisėti.
            
         3.   Prekės ženklas ir susiję klausimai
   
   Europos emblemos naudojimas laikantis pirmesniame skirsnyje nustatytų sąlygų nėra sutikimas, kad emblema arba jos imitacija būtų registruojamos kaip prekės ženklas ar bet kuri kita intelektinės nuosavybės teisė. Europos Komisija ir Europos Taryba toliau stebės paraiškas dėl Europos emblemos ar jos dalies registravimo kaip intelektinės nuosavybės teisių (ar jų dalies) laikantis taikomų teisės nuostatų.
   4.   Teisinė atsakomybė
   
   Bet kuris naudotojas, norintis naudoti Europos emblemą ar jos dalį, gali tai daryti prisiimdamas teisinę atsakomybę. Naudotojai yra atsakingi už bet kokį neteisėtą naudojimą ir galimą su tokiu naudojimu susijusią žalą pagal jiems taikomus valstybių narių ar bet kurios trečiosios valstybės įstatymus.
   5.   Teisė skųstis dėl neteisėto naudojimo
   
   Komisija pasilieka teisę savo iniciatyva arba Europos Tarybos prašymu kreiptis:
   
               —
            
            
               dėl naudojimo, kuris neatitinka šiame susitarime nustatytų sąlygų, arba
            
         
               —
            
            
               dėl naudojimo, kurį Komisija arba Europos Taryba laiko neteisėtu, į valstybių narių arba bet kurios trečiosios valstybės teismus.